6 Gousblom Close | LekkeSlaap
Vanaf R950 R855 per nag (plek vir 3)
6 Gousblom Close bied selfsorgverblyf in Plattekloof, Kaapstad. Dié ruim, privaat woonstel is op die tweede vloer van die eienaar se huis geleë.
6 Gousblom Close is 'n eenslaapkamer-eenheid met slaapplek vir 3 mense en is volledig toegerus. Die slaapkamer het 'n dubbelbed en die en suite-badkamer het 'n instapstort. Daar is 'n slaapbank in die leefarea. Ekstra matras, stort en toilet is teen koste beskikbaar.
Die kombuisie is toegerus met 'n yskas, mikrogolfoond, stoof, oond, broodrooster, en koffie- en teemaakgeriewe. Die eenheid het 'n ingeboude braaiplek, TV, DStv, lugversorging, en gratis WiFi. Gratis en veilige parkeerplek is op die perseel beskikbaar.
Daar is tientalle doendinge en besienswaardighede in die omgewing, soos die Durbanville Gholfklub, Tygervallei Winkelsentrum, Durbanville se Wynroete, Galileo-buitelugfliek, en Tafelberg.